Trelis/gawiki huggingface dataset:
Grand Champion International de Course. Is é Grand Champion International de Course an dara halbam le "Les Trois Accords", banna as Québec. Scaoileadh é ar an 5 Meán Fómhair 2006.
Gros Mammouth Album. Is é Gros Mammouth Album an chéad albam leis an mbanna "Les Trois Accords". Tá dhá leagan den albam seo ar fáil. Is é "Gros Mammouth Album Turbo" ainm an leagain nua. Tá dhá amhrán bhreise ar an dara leagan, "Turbo Sympathique" agus "Loin D'ici".
Roman Pavlyuchenko. Is imreoir sacair é Roman Anatolevich Paylyuchenko (r.15 Nollaig, 1981 i Mostovsky, An Rúis). Imríonn sé faoi láthair le Tottenham Hotspur. 
D'imir sé le Dynamo Stavropol, Rotor Volgograd agus Spartak Moscow roimhe sin. 
Chuaigh sé go dtí Londain i 2008.
Aaron Lennon. Is imreoir sacair Sasanach é Aaron Justin Lennon (r.16 Aibreán, 1987 i Leeds, Sasana). Imríonn sé faoi láthair le Tottenham. D'imir sé le Leeds United ó 2003 go 2005.
Sóchán. Sa bhitheolaíocht, is éard atá i sóchán ná athrú tobann a thagann ar sheicheamh núicléitíde d'ábhair géiniteach an orgánaigh bheo. 
Is féidir le hathrú tobann teacht ar ghéin aonarach, nó fiú ar chrómasóm iomlán. Earráid i gcóipeáil na géine is brí leis an sóchán go minic: earráid a tharlaíonn i rith na cilldeighilte, abair, má nochtar an chill don tsolas ultraivialaite nó don radaíocht ianúcháin (is é sin, na x-ghathanna nó an cineál radaíochta a thagann as iseatóip radaighníomhacha), do cheimiceáin so-ghineacha nó do víris áirithe.
Tá a leithéid de rud ann freisin agus hipearshóchán. Is éard atá i gceist leis an hipearshóchán ná meicníocht na cille leis an gcóras imdhíonachta a chur in oiriúint do na miocróib atá díreach á ionsaí. Próiseas é nach dtéann i bhfeidhm ach amháin ar réigiúin áirithe sna cealla glóbailine imdhíonachta, agus is cuid nádúrtha é d'fhrithionsaí an orgánaigh bheo ar na miocróib.
Is minic a shíltear go ndéanann gach sóchán dochar don orgánach agus don speiceas go léir, ach níl an scéal chomh simplí sin. Aithnítear sócháin bhuntaistiúla, sócháin mhíbhuntaistiúla agus sócháin neodracha, ach is dócha go ndéanann an chuid is mó de na sócháin neodracha féin dochar "éigin" don orgánach. Tá sócháin mharfacha ann freisin a thugann bás an orgánaigh.
Darren Fletcher. Is imreoir sacair Albanach é Darren Barr Fletcher a rugadh ar an 1 Feabhra 1984 i nDún Éideann. Imríonn sé faoi láthair le Manchester United.
Michael Dawson. Is imreoir sacair Sasanach é Michael Richard Dawson (r.18 Samhain, 1983 i Northallerton, Sasana). Imríonn sé faoi láthair le Tottenham Hotspur: Is é Dawson an t-imreoir is faide ag imirt leo. D'imir sé le Nottingham Forest ó 2000 go 2005.
Dean Ashton. Is imreoir sacair Sasanach é Dan Ashton (a rugadh 24 Samhain, 1983 i Swindon, Sasana). Imríonn sé faoi láthair le West Ham United. D'imir sé le Crewe Alexandra ó 2000 go 2005. D'imir sé le Norwich City ar feadh séasúir amháin.
Villarrobledo. Bardasacht i gcúige Albacete, Castile-La Mancha, sa Spáinn is ea Villarrobledo. Tá thart ar 25,417 daoine ina gcónaí ann.
Luka Modrić. Is imreoir sacair é Luka Modriċ (r.9 Meán Fómhair, 1985 i Zadar, An Chróit). Imríonn sé faoi láthair le Real Madrid. Roimhe sin d'imir sé le Tottenham HotspurÓó 2008 go 2012. Bhí sé ag imirt le Dinamo Zagreb sa Chróit roimhe sin.
Marquis de Saint Ruth. Ba ghinearál Francach é Charles Chalmont, Marquis de Saint Ruth (a fuair bás 12 Iúil 1691), a bhí i gceannas ar thrúpaí Francacha an Rí Louis XIV, a throid ar son chúis na Seacaibíteach in Éirinn, le linn Chogadh an Dá Rí (nó Cogadh Rí Liam).
Thomas Merton. Bunainm an tAthair M. Louis ab ea Thomas Merton (31 Eanáir 1915 - 10 Nollaig 1968), manach Caitliceach, file agus scríbhneoir bisiúil a thrácht ar chúrsaí spioradálta agus sóisialta; duine de mhórscríbhneoirí Caitliceacha Mheiriceá Thuaidh sa 20ú haois. An 31 Eanáir 1915 in Prades na Fraince a rugadh, an 10 Nollaig 1968 i mBancác na Téalainne a fuair bás.
Saol.
Péintéir as an Nua-Shéalainn a bhí ina athair, Owen Merton, agus ball de Chumann na gCairde as Meiriceá a bhí ina mháthair, Ruth Jenkins. 
Baisteadh Thomas Merton ina bhall d'Eaglais Shasana. Bhásaigh a mháthair nuair a bhí sé 6 bliana d'aois. San Fhrainc agus i Sasana a cuireadh bunoideachas air. 
Tar éis dó bliain a chaitheamh in Ollscoil Cambridge, d’fhreastail sé ar Ollscoil Columbia i gCathair Nua-Eabhrac, áit ar ghnóthaigh sé céim B.A. (1938) agus céim M.A. (1939). D'iompaigh sé ina Chaitliceach sa bhliain 1938. 
Tar éis dó bliain a chaitheamh ag múineadh Béarla in Ollscoil Columbia (1938-39) agus in ollscoil Bonaventure (1939-41) gar do Olean, Nua-Eabhrac, chuaigh sé isteach i Mainistir Thrapach Ghéatséamini láimh le Louisville, Kentucky. Rinneadh sagart de sa bhliain 1949. 
Cailleadh é agus é in aois a 53 bliain le linn comhdhála ar an manachas sa Téalainn nuair a leictreamharaíodh de thaisme é agus é ag teacht amach as an bhfolcadán.
Saothar.
Scríobh Merton os cionn 60 leabhar agus na scórtha aistí. Cnuasaigh filíochta a bhí ar an gcéad saothar dá chuid a foilsíodh, mar atá "Thirty Poems" (1944), "A Man in the Divided Sea" (1946), agus "Figures for an Apocalypse" (1948). I ndiaidh fhoilsiú "The Seven Storey Mountain" (1948) thuill sé clú idirnáisiúnta dó féin. 
Ábhar spioradálta amháin atá sa chéad saothair óna pheann, ach ó thús na 1960í i leith bhí téamaí sóisialta le sonrú ina chuid scríbhneoireachta agus ina shaothair dheireanacha is léir go raibh léargas ar fhealsúnacht na hÁise agus ar an misteachas aige, tréith neamhchoitianta ag an uair sin i scríbhneoir ón Iarthar. 
I 1969, an bhliain tar éis a bháis, foilsíodh "My Argument with the Gestapo", saothar a scríobh sé i 1949 agus arb é an t-aon úrscéal leis. 
Saothair eile leis is ea "The Waters of Siloe" (1949), stair na dTrapach; "Seeds of Contemplation" (1949); "The Living Bread", tráchtas ar an Eocairist; agus roinnt foilseachán eile a foilsíodh i ndiaidh a bháis, mar atá cnuasach aistí dar teideal "Contemplation in a World of Action" (1971), agus "The Asian Journal of Thomas Merton" (1973). 
Foilsíodh seacht imleabhar dá dhialanna príobháideacha agus roinnt imleabhar dá litreacha chomh maith.
As Gaeilge.
D’aistríodh dán dar teideal "Sa Chiúnas" (den díolaim "Guthanna Beannaithe an Domhain").
Godert de Ginkell, Céad Iarla Átha Luain. Ba ghinearál Dúitseach é Godert de Ginkell, nó Godart van Ginkel, Céad Iarla Átha Luain agus Baron van Reede (1644 – 11 Feabhra, 1703) i seirbhís Shasana.
Bhí sé ina bhall den uasalaicme, agus d'iompaigh sé an teideal 'Baron van Reede', agus é ina mhac ba shine de Godart Adrian van Reede, Baron Ginkel. Ina a óige, liostáil sé isteach in arm na hÍsiltíre, agus sa bhliain 1688, lean sé William (nó Liam sa Ghaeilge), Prionsa Oráiste, ar a shluaíocht go Sasana - an "Réabhlóid Ghlórmhar" a díchur Rí Séamas 11. 
Sa bhliain dár gcionn, bhain sé clú amach as éacht meabhrán, tóraíocht, scrios agus gabháil reisimint Albanach a rinne frithcheilg agus a thaobhaigh leis an Rí Séamas ag Ipswich, agus a bhí ag máirseáil tríd na "fens" (nó "riasc" sa Ghaeilge).
Uma Thurman. Is ban-aisteoir Meiriceánach í Uma Thurman a rugadh ar an 29 Aibreán 1970 i mBoston, Massachusetts
Chlodovechus I. B'é Chlodovechus I (Gaeilge: "Clóbhis", "Clovis" agus "Clóvas") ) (466 – 27 Samhain 511) an chéad Rí na bhFranc agus is é a d'aontaigh na treibheanna Francacha go léir le chéile faoi cheannaire amháin. Tháinig sé i gcomharbacht ar a athar Childeric I, sa bhliain 481 mar Rí na bhFranc Saileach, ceann de na treibheanna a mhair ar ghabháltas taobh thiar den Réine Íochtaraí. 
B'iad Tournai agus Cambrai lárionaid na Sailíní i gceantar Toxandria, atá anois ar teorann na Fraince agus na Beilge. Chloígh Clóvas na treibheanna Francacha máguaird agus bhunaigh sé é féin mar rí aonair orthu roimh a bhás.
Tháinig  triúr de shliocht Clovis i gcumhacht; sin iad Teuderich II (†613), Teudebert (†612) agus Clotaire (†629). Is iadsan ba ríthe ar Burgundes, Austrasia, agus Neustria faoi seach .i. ar na trí thrian a bhí i ríocht na Meirvínseach.
Croineolaíocht.
Tá croineolaíocht réimis an rí Chlodovechus I neamhchruinn nó in easnamh. Tá bunús ár n-eolais ag brath ar an méid a scríobhadh sa dara leabhair Staire (Histoire, Livre II) le Gregoire de Tours, ina ndéantar tagairt de na heachtraí seo a leanas: 
Bhí Clóvas cúig bliana déag nuair a ainmníodh é mar "Rí na bhFranc", réimeas a lean ar feadh tríocha bliain. Is dócha go bhfuil bunús na fírinne sna cuntais seo « "à peu de choses près" ». Tugann foinsí eile le fios gur sa bhliain 511 a fuair Clóvas bás, mar sin b'fhéidir gur sa bhliain 481 (circa) a ghlac Clóvas post an rialtóra . 
Seo a leanas an Chróineolaíocht:
na Réine
Bhí an t-aontas seo le bhean chéile 'den dara ghrád', ábalta síocháin a chinntiú (Gearmáinis: friedelehen), idir Ríocht na bhFranc Réineach agus Ríocht na bhFranc Sailíneach. Is minic a léirmhíníodh na staraithe Críostaí an pósadh go mícheart, gur leannán leapa agus ní bean chéile a bhí sa phósadh. Ach tharla seo de réir míthuiscint na staraithe ar nósanna na nGearmánach agus ar chomhdhéanamh polagamach na dteaghlach Gearmánach, gan phósadh.
Soissons. Is común í Soissons sa département de l'Aisne in Picardie i dtuaisceart na Fraince.
Tá sé suite cois Aisne, timpeall 100 ciliméadar soir ó thuaidh ó Pháras. Tá sé ar na bailte is sine sa Fhrainc, agus de réir dealraimh ba é príomhchathair na Suessonaí é.
Childericus I. B'é Childericus I (c. 440– c. 481) ina rí na bhFranc Sailíneach
ó 457 go dtí go bhfuair sé bás, agus b'athair Chlodovechus I é.
Tháinig sé i gcomharbacht ar a athair Merovech ("Meroveus" nó "Merovius" sa Laidin), mar rí, de réir na staraithe sa bhliain 457 nó 458.
In éineacht lena ghaiscígh, bhunaigh sé a phríomhchathair i dTournai ar talamh a ghéill na Rómhánaigh dó mar "foederatus" chun socrú síochána a chur i bhfeidhm.
Chlotarius I. B'é Chlotarius I (Sean-Ghearmáinis: 'Arm ghlórmhar') glaoite "Clotaire le Vieux" (Fraincis: an tSean) (497 – 561), Rí na bhFranc, ceann de na ceithre mhac a bhí ag an Rí Clóbhis. Rugadh é timpeall na bliana 497 i Soissons (atá anois mar chuid den 'Département d'Aisne', i bPicardie, na Fraince). 
Tar éis bás a athar, sa bhliain 511, bhronnadh an baile Soissons air mar oidhreacht trí chomhroinnt na ríochta, maille le cathracha eile, siad sin Laon, Noyon, Cambrai, agus Maastricht agus an cúrsa íochtarach d'abhann na Meuse.
Ba dhuine íonacht uaillmhianach é Clotaire agus bhí fonn air a oidhreacht a mhéadú. B'é an príomh duine a thionscain dúnmharú pháistí a dhearthár Chlodomer sa bhliain 524, agus fuair sé na cathracha Tours agus Poitiers mar a luach saothair. 
Ghlac sé páirt i sluaíochtí i gcoinne na Burgúine agus, tar éis léirscriosta na ríochta sa bhliain 534, ghnóthaigh sé Grenoble, Die, agus cuid de na cathracha eile sa cheantair.
Nuair a ghéill na hOstró-Ghóit Provence do na Francaigh, ghlac sé na cathracha Orange, Carpentras, agus Gap. Sa bhliain 531 d'ionsaigh seisean agus a nia Theudebert I na Thuringii agus sa bhliain 542, in éineacht le a dheartháir Childebert I d'ionsaigh sé na Visi-Ghóit sa Spáinn. Tar éis bás a nia mór Theodebald sa bhliain 555, nasc-ghabh Clotaire a chríocha. Tar éis bás 
Childebert sa bhliain 558, b'é a bhí ina rí amháin ar Ríocht na bhFranc. Bhí sé ag rialú an chuid is mó den Ghearmáin freisin, chuaigh sé ar sluaíocht isteach i dtír na Sacsaine, agus bí sé ag súil le cíos de 500 bó. Ag deireadh a réimis marcáilte le easaontais inmheánacha, throid a mhac Chram ina gcoinne níos mó ná uair amháin.
Lean sé a mhac isteach sa Bhriotáin, áit a raibh na reibiliúnacha ag lorg tearmainn, dhó Clotaire Charm, a bhean chéile agus a pháistí tar éis iad a chimigh i dteachín tuaithe. Fuair doilíos an ceann is fearr air, agus chuaigh sé ar oilithreacht chuig Tours ag lorg maithiúnas ag tuama Shan Mártan, agus fuair sé bás go gairid ina dhiaidh sin,
Asif Ali Zardari. Is polaiteoir Pacastánach é Asif Ali Zardari (), a rugadh ar an 26 Iúil 1955 in Karachi. Is leascheannaire an "PPP" é - oifig a bhain sé amach tar éis gur feallmharaíodh a bhean chéile, Benazir Bhutto, sa bhliain 2007. Bhuaigh sé toghchán na huachtaránachta sa bhliain 2008.
Childebert I. B'é Childebert I, Rí Pháras ó 511 go dtí 558 agus Rí Orléans ó 524 go dtí 558. B'é an ceathrú mac Chlodovechus I é, agus an tríú as ceithre pháistí a bhí ag an Rí Clóbhis le Chlotilde a bhean chéile.
Tar éis bás a athair, roinneadh an ríocht idir na deartháireacha. Fuair Childebert 1 an baile Páras, an dúiche taobh ó thuaidh chomh fada leis an Somme, san iarthar, siar chuig Muir nIocht, agus leithinis Armorica nó an Bhriotáin. 
Chuaigh a deartháireacha i gceannas i bpáirteanna eile den ríocht: Theuderich (Fraincis: Thierry I) i Metz, Clodomir in Orléans, agus Clotaire I in Soissons.
Sa bhliain 523, ghlac Childebert páirt i gcogaidh i gcoinne Godomar, mac Rí na Burgúine. 
Maraíodh Chlodomer i gcath Vézeronce. 
Sa bhliain 524, tar éis gur dúnmharaíodh páistí Chlodomer, ghabh Childebert na cathracha Chartres agus Orléans.
Conselh de la Lenga Occitana. Is é Conselh de la Lenga Occitana nó CLO (Gaeilge: "Comhairle na hOcsatáinise") an comhlacht atá freagrach as caighdeán don Ocsatáinis a fhorbairt agus a chur chun cinn. Bunaíodh an chomhairle i 1996-1997. Aicmítear na comhaltaí i trí aicmí - na comhaltaí tofa, na comhaltaí a chomhfhreagraíonn agus comhaltaí an choiste gnó.
Bord na Breatnaise. Is comhlacht reachtúil é Bord na Breatnaise ("Bwrdd yr Iaith Gymraeg" sa Bhreatnais) a bhunaigh Rialtais na Breataine mar chuid de Reacht na Breatnaise 1993. Tá sé faoi chúram Tionól na Breataine Bige anois. Is é Meirion P. Jones Ardfheidhmeannach an bhoird faoi láthair.
Faigheann an Bord deontas £12m ón rialtas Breatnach chun an Bhreatnais a chur chun cinn agus a héascú.
Tá an Bord freagrach as Reacht na Breatnaise a riaradh agus a chur i bhfeidhm agus deimhniú go comhlíonann comhlachtaí poiblí sa Bhreatain Bheag a gcuid dualgais faoin reacht. Socraíodh ar os cionn 350 bearta don Bhreatnais cheana féin le réimse fhairsing comhlachtaí a ainmníodh i Reacht na Breatnaise.
Forógra neamhspleáchais. Is nós é forógra neamhspleáchais a mbaineann pobail faoi leith feidhm as chun a neamhspleáchas a léiriú nó a fhoilsiú don saol mór. De ghnáth, gairtear na háiteanna seo ó fhearann tír eile nó chuid de, nó is cúige iad a scarann ó stát. Ní éiríonn le gach forógra neamhspleáchais agus uaireanta bíonn ar stáit a neamhspleáchas a fhógairt níos mó ná uair amháin amhail an Chosaiv. Uaireanta ní éiríonn leis an bhfeachtas chun neamhspleáchas a ghnóthú agus fanann na daoine sin faoi smacht an tír ar theastaigh uathu scaradh ó.
De ghnáth, fógraítear neamhspleáchas gan cead ó na stáit óna fhógraítear neamhspleáchas, agus glaoitear forógra neamhspleáchais aontaobhach orthu sinn. Glaoitear sin orthu chun léiriú nach bhfuil cead nó bunús ag an fhorógra agus dá bharr is gníomh neamhdhleathach é.
Horslips. Is banna rac-cheoil as Éirinn é Horslips. Bhí Horslips gníomhach in Éirinn sna 1970idí. Mheasc Horslips an ceol traidisiúnta le rac-cheol don chéad uair.
Frank-Walter Steinmeier. Is polaiteoir Gearmánach é Frank-Walter Steinmeier (rugadh i nDetmold 5 Eanáir 1956). Is ball de Pháirtí Sóisialta Daonlathach na Gearmáine (SPD) é. 
Bhí sé ina Leas-Seansailéar ar an Ghearmáin i rialtas Angela Merkel ó d'eirígh Franz Müntefering as, sa bhliain 2007. 
Ba é aire ghnóthaí eachtra na Gearmáine ón bhliain 2005 go dtí 2009. Toghadh é ar an 18 Meán Fómhair 2008 ag an SPD le dul in iomaíocht le Angela Merkel sa toghcháin don Seansailéaracht sa bhliain 2009. 
Bhí toradh uafásach ag an SPD sa toghcháin sin, an toradh ba mheasa acu ó dheireadh an Dara Chogadh Domhanda, rud a d'fhág Steinmeier mar cheannaire an fhreasúra sa Bhundestag. Toghadh é mar aire gnóthaí eachtra arís sa chomhrialtas idir an CDU agus an SPD i mí na Nollag 2013. 
Insealbhaíodh é mar Uachtarán na Gearmáine ar an 19 Márta 2017.
Windows Vista. Is córas oibriúcháin de chuid Microsoft é Windows Vista atá deartha le rith ar ríomhairí pearsanta. Tá Windows 7 an comharba Windows Vista
Tá 6 leagan de Vista ann:
Makemake. Is é Makemake (siombail: ) an tríú abhacphláinéad is mó sa ghrianchóras, agus é suite i gCrios Kuiper. Níl satailítí dá chuid féin ag an abhacphláinéad seo. Tá meánteocht an dromchla timpeall 30 K, agus an dromchla clúdaithe le meatán, eatán agus nítrigin i bhfoirm sholadach.
B'iad Michael Brown agus a fhoireann a tháinig ar Makemake ar an 31 Márta 2005. I mí Iúil 2008, sainaithníodh Makemake mar abhacphláinéad, atá ag timpeallú na Gréine níos faide amuigh ná Neiptiún.
Middlesbrough Football Club. Club peile atá suite i Middlesbrough, Sasana is ea Middlesbrough Football Club. Tá an fhoireann ag imirt sa Championship i Sasana, agus is é Riverside Stadium a staid bhaile. Bhuaigh an fhoireann an Corn League i 2004.
Imreoirí.
Ó Meitheamh, 2009:
Liosta trófaí.
Corn Sraithe: 1
Riverside Stadium. Is staid na foirne sacair Middlesbrough é Riverside Stadium, atá suite i Yorkshire Thuaidh, Sasana. Is é 35,100 toilleadh an staid.
Clodomir I. Ba Rí na bhFranc i ríocht Orleans, ó 511 go 524, é Clodomir I. Rugadh é timpeall na bliana 495 agus fuair sé bás ar an 25 Meitheamh, 524 i gCath Vézeronce.
Ginealach.
Ba mhac Chlodovechus I agus Chlotilde é. Phós sé Gondioque (v.495-v. 532). B'é athair "inter alia" Théodebald, Ghunthar agus Chlodoald é.
Beathaisnéis.
Nuair a fuair a athar bás roinn sé Ríocht na bhFranc lena triúr deartháireacha : Theuderic I, Childebert I, agus Clotaire I. Cé go raibh éileamh críche níos fearr ag Theuderic I, an duine is sine, chuaigh Clodomir I ar aghaidh le socrú a d'fhág leath na críocha i láimhe an triúr eile díobh. B'é sin Ríocht Orléans, bainte ón sean ríocht Syagrius. San áireamh san ríocht seo bhí easpagóideacht Tours, Poitiers agus Orléans.
Grianfhuinneamh. Grianfhuinneamh a thugtar ar fhuinneamh a thagann ón ngrian. An comhleá eithneach i gcroíleacán na gréine - is rud a dhéanann sé fuinneamh tonnach leictreamaighnéadach den fhuinneamh eithneach sin. An ghrian ansin - déanann sí an fuinneamh sin a radú, agus sin í an fhoinse leis an gcuid is mó den fhuinneamh a mbaineann daoine feidhm as ar domhan. 
Breoslaí iontaise is ea an ola, an mhóin, an gual, an gás aiceanta, agus is iontu a thaisctear an grianfhuinneamh sin. An t-adhmad abair - déanann sé grianfhuinneamh a thaisc i gcruth indóite chomh maith. Na hábhair eithneacha agus na dúile radaighníomhacha, is le meath i gcroíleacán an domhain a ghineann siad sin teas. Is ó fhoinsí réaltacha iad sin chomh maith, ach ní ón ngrian iad. Ba linn don domhan a bheith á chruthú a bailíodh isteach iad. An fuinneamh a fhaightear ón ngaoth, nó ó uisce an domhan, is grianfhuinneamh taiscithe é sin leis.
Fuinneamh na dtaoidí áfach - ní grianfhuinneamh é seo. Ar an gcuid is mó de, is é aomadh imtharraingteach na gealaí is mó is ciontach le fuinneamh na dtaoidí; agus an gluaiseacht uilleach de bharr rothlú an domhan ar a ais - tá baint bheag aige sin leis an scéal chomh maith.
An fuinneamh atá i dtaisce i bplandaí - is le fótaisintéis a dhéantar é. Tá cealla fótavoltacha ann agus baintear leas astu sin chun grianfhuinneamh a athrú díreach ina fhuinneamh aibhléiseach. Is é an cineál seo fuinneamh aibhléiseach is gnáiche i satailítí a ghabhann timpeall an domhain. Maidir le tithe a théamh de; is é rud a dhéantar grianfhuinneamh a thiomsú le gairis tiomsaithe; agus é a athrú ina theas. De réir a chéile is mó an glacadh atá leis an tslí sin téite ar fud an domhain, go mór mór sna tíortha teo.
Is féidir aibhléis a ghiniúint díreach ó solas na gréine. Nuair a bhuaileann gathanna an gréine dromchla grianphainéil ina bhfuil cealla fótavoltacha ann, cuireann sé na leictreoin ag gluaiseacht i sruth agus séard atá ná aibhléis.
Volta. Is éard is volta ann ná an t-aonad (i gCóras Idirnáisiúnta na nAonad) a thomhaiseann an poitéinseal leictreach, an difríocht sa phoitéinseal leictreach, agus an fórsa leictreaghluaisneach. Fuair an volta a ainm ó Alessandro Volta, a chéadcheap an "carn voltach", an chéad bhataire leictreach ceimiceach. 
Sainmhíniú.
Is é an volta an difríocht sa phoitéinseal leictreach idir dhá cheann na sreinge leictrí, agus í faoi shruth leictreach aon aimpéar amháin, más ionann an chumhacht a scaiptear agus aon vata amháin. Is féidir an volta a shainmhíniú ar dhóigheanna eile freisin: má tá dhá phlána faoi aon mhéadar dá chéile, agus iad ag gineadh réimse leictreach niútan amháin in aghaidh an chúlóim, is ionann an difríocht sa phoitéinseal leictreach idir an dá phlána agus aon volta amháin. Is féidir an bhaint atá ag an volta leis na haonaid eile sa chóras SI a aithint ar an bhfoirmle seo:
San fhoirmle seo, is ionann:
Alessandro Volta. Ba eolaí agus fisiceoir é Alessandro Giuseppe Antonio Anastasio Volta, ó Lombardia, an Iodáil (18 Feabhra 1745 – 5 Márta 1827). Ba é a thionscain an cadhnra aibhléiseach. As Volta a ainmníodh an volta.
Georg Ohm. Ba eolaí ón Ghearmáin é Georg Simon Ohm, agus tá dlí Ohm ainmnithe ina onóir. 
Riail bhunúsach i gcúrsaí srutha leictrigh is ea dlí Ohm. De réir an dlí, ní mór foinse voltais a bheith ar fáil chun sruth leictreach a bhrú trí fhriotaíocht seoltóra ar bith. Athraíonn an fhriotaíocht de réir mar a athraíonn fad, achar trasghearrach, agus teocht.
Le haghaidh roinnt seoltóirí (miotail ach go háirithe) bíonn an voltas idir dhá fhoirchinn seoltóra i gcomhréir díreach leis an sruth atá eatarthu ag teocht tairiseach.
Saol.
Chaith Ohm a shaol ag obair le aibhléis.
Fuair Ohm bás sa bhliain 1854.
Néalsoitheach. Soitheach gloine is ea néalsoitheach. Aer a bhíonn ann agus é sáithithe le gal uisce. Agus cáithníní fo-adamhacha ag gabháil tríd an néalsoitheach bíonn rian na mbraonta uisce le feiceáil, agus rian na gcaithíní le brath sa néalsoitheach dá réir sin. Is é rud á dhéantar grianghraif de na rianta seo. Ach réimse maighnéadach a dhíriú trasna na tsoithigh, déantar rianta na gcáithníní luchtaithe a fhiaradh, agus bíonn sé le léamh ar fhiaradh gach uile riain cén cineál cáithnín a bhíonn i gceist. Chomh maith leis sin, leithead riain ar bith, tugann sé leid ar mhéid an cháithnín.
Abhac donn. Rinn neimhe níos mó ná pláinéad agus níos lú ná réalta, is abhac donn é. An tslí a gcruthaítear abhac donn, chuirfeadh sé cruthú réalta i gcuimhne duit ar shlí, ach de cheal maise ní thagann a dhóthain teasa san abhac donn riamh chun go dtosódh an hidrigin ar chomhleá ann. Is deacair abhac donn a bhrath, agus go dtí seo níl ach líon beag reann neimhe aimsithe i mBealach na Bó Finne ar féidir gur abhaic dhonna iad. Mar gheall ar a laghad mais atá iontu é sin, agus iad a bheith ina n-aonar.